Švajčiarsko - slovenské združenie cestovného ruchu,

Nám. Ľ. Štúra 10, 974 05 Banská Bystrica,

Tel.: 0905 164 849, e-mail: peter.patus1@gmail.com

Web: www. swiss - slovaktourism.sk

*Odborná prax vo Švajčiarsku pre mladých ľudí v letnej sezóne 2021*

 Ako je všeobecne známe, v dôsledku pandémie COVID 19 došlo v priebehu minulého a začiatkom tohto roku k uzavretiu mnohých ubytovacích a pohostinských zariadení, z ktorých pravdepodobne niektoré zaniknú. To bude mať negatívny dopad na ich zamestnancov, najmä mladých ľudí, ktorí tvoria podstatnú časť zamestnancov v týchto zariadeniach. Švajčiarsko - slovenské združenie cestovného ruchu so sídlom v Banskej Bystrici ponúka mladým ľuďom, ktorí prišli o prácu, možnosť zúčastniť sa štvormesačnej odbornej praxe v zariadeniach cestovného ruchu vo Švajčiarsku v letnej sezóne 2021 od začiatku júna do začiatku októbra 2021. Záujemcom, ktorí budú vybratí na odbornú prax to umožní aspoň spočiatku prekonať traumu zo straty zamestnania, zarobiť si finančné prostriedky na preklenutie štvormesačnej nezamestnanosti, zdokonaliť sa v ovládaní nemeckého jazyka, zvýšiť si kvalifikáciu v oblasti poskytovania pohostinských služieb, spoznať novú krajinu, jej ľudí, kultúru i pamätihodnosti a nadviazať nové kontakty a priateľstvá s mladými ľuďmi z viacerých krajín Európy.

Prípadní záujemci o odbornú prax získajú ďalšie potrebné informácie na web. stránke združenia [www.swiss-slovaktourism.sk](http://www.swiss-slovaktourism.sk), alebo na e-mailovej adrese: peter.patus1@gmail.com.

Dôležité upozornenie: V súčasnosti švajčiarsky partner Swiss – Hospitality Academy v Maienfelde priebežne pripravuje podmienky pre realizáciu odbornej praxe v letnej sezóne 2021, ale v prípade, že do začiatku letnej sezóny pandémia a s ňou súvisiace obmedzenia neumožnia jej realizáciu, odborná prax sa neuskutoční. Predbežne prihlásených záujemcov bude v takom prípade informovať združenie.

Banská Bystrica, 28.01.2021 prof. Ing. Peter Patúš, PhD.

 riaditeľ združenia